open-index/open-wikipedia-markdown huggingface dataset:
Ивица Коневски

**Ивица Коневски** ( во Скопје) — македонски политичар и поранешен градоначалник на Општина Аеродром.

## Животопис
Коневски е роден на 14 декември 1978 година во Скопје. По професија е дипломиран правник, а со високо образование се стекнал на Правниот факултет при Универзитетот „Св. Кирил и Методиј“.

Негово прво искуство во политиката било советничкото место во Советот на Град Скопје, во периодот 2005-2006. Потоа бил назначен за генерален директор на Јавното претпријатие за стопанисување со станбен и деловен простор на Република Македонија (ЈПССДП). Освен тоа, бил и претседател на Одборот на директори на Градскиот Трговски Центар - Скопје. Додека бил директор на ЈПССДП покренал иницијатива за обнова на стадионот Филип II и изградба на северната трибина, а бил одговорен и за проектот изградба на нови станови за млади брачни парови.

На локалните избори 2009 Коневски како кандидат на ВМРО-ДПМНЕ ја освоил градоначалничката функција уште во првиот изборен круг, победувајќи го опозицискиот кандидат Тихомир Илиевски. На следните локални избори во 2013 тој славел победа над Диме Велковски од СДСМ со освоени 63% од вкупните гласачки ливчиња.

Според една спроведена анкета во 2012 од страна на порталот „Скопје Инфо“, Ивица Коневски бил прогласен за „најуспешен скопски градоначалник“. Како негови поважни проекти се споменуваат изградбата на паркови во населбите Ново Лисиче и Аеродром, реновирање на основните и средни училишта во општината, како и ставањето на КК МЗТ Скопје под општинска капа.

## Наводи

## Надворешни врски
* Биографија на страницата на Општина Аеродром 
* Порталот за активностите на градоначалникот 
* Неговиот Фејсбук профил
* Интервју на Коневски за Курир 

Категорија:Живи луѓе
Категорија:Политичари од Скопје
Категорија:Политичари од ВМРО-ДПМНЕ
Категорија:Градоначалници на Општина Аеродром
Гнездо

**Гнездо** или **седело** — живелиште за животни кое служи за несење јајца, нивно квачење, ведење подмладок и негово одгледување. Вообичаено е направено од органски материјали како: гранчиња, листови, кал, трева и сл., но може да биде и едноставна дупка во земјата, во дрвјата, карпите или на згради. Материјалите изработени од човекот, како што се: пластика, хартија, платно, коса, може да се искористат за правење гнездо.
Секој вид има сопствен стил на градење гнездо. Може да се сретнат во различни живеалишта. Примарно, гнезда градат птиците, но може да бидат изградени и од други животни: цицачи (на пр. верверици), риби, инсекти (оси, термити, пчели), влекачи (змии, желки) итн.
Поривот за создавање и градење гнездо произлегува од инстинктот за размножување кај животните.


Image:Wasp_starting_nest.jpg|Осино гнездо - осарник
Image:Gorilla nest.jpg|Гнездо на горила
Image:Termite-nest-Tulum-Mexico.jpg|Гнездо на термити во Мексико
Image:nest_insect_wilcannia.jpg|Гнезда на инсекти
Image:Myrmecia nest entry area 1665.jpg|Гнездо на мравки - мравјалник


## Птичји гнезда

Повеќето видови птици градат разни видови гнезда, но има и такви кои ги снесуваат јајцата незаштитено, директно на земја. 
Видовите гнезда варираат од многу едноставни, речиси воопшто необложени дупки во земјата, до совршено изградени сложени конструкции. Некои птици градат гнезда на дрвја, други на гребени и карпи, трети на вода, итн. Може да ги содржат некои или сите елементи: структурен слој, сврзувачки материјали, надворешна декорација и постава.

Image:Bird nest in grass.jpg|Гнездо во трева
Image:Inside a nest.jpg|Внатрешност на птичје гнездо
Image:PMontezumaNests03.jpg|Колонијални гнезда
Image:Swallownest1.jpg|Гнезда од кал направени од ластовици
Image:Basket style nest.jpg|Гнездо во облик на кошничка
Image:Grebecoveringeggs4502.jpg|Гнездо на платформа


## Сателитски гнезда
Покрај основното гнездо, некои организми градат и сателитски гнезда. Тие можат да бидат сместени на променливи растојанија. Овие гнезда се користат како обезбедување од грабливците и паразитите. Ако основното гнездо е нападнато, ќе има некои членови на гнездото коишто може да преживеат во сателитското гнездо.

## Гнездото како тема во уметноста и во популарната култура
* „Гнездо“ — песна на српскиот поет Јован Дучиќ.
* „Гнездо“ — кус расказ на македонската писателка Сања Михајловиќ-Костадиновска од 2018 година.
* „Гнездото на сколовранецот крај мојот прозорец“ (англиски: *The Stare's Nest by my Window*) — песна на ирскиот поет Вилијам Батлер Јејтс.
* „Гнездо“ — краток расказ на македонскиот писател Бошко Смаќоски.
* „Гнездо во брановите“ — песна на македонскиот поет Ацо Шопов.

## Наводи

## Литература
* Hansell, *Bird nests and construction behaviour*, CUP 2005, ISBN 0-521-01764-5

## Надворешни врски
* Гнезда — Еаrthlifе
* 
* 

Категорија:Зоологија
Фрауендорф

**Фрауендорф** () — општина во округот Горен Шпревалд-Лужица, во јужен Бранденбург, Германија.

## Наводи

Категорија:Горен Шпревалд-Лужица
Категорија:Населени места во Горна Лужица
Категорија:Шлеска (покраина)
Категорија:Долна Шлеска (покраина)
Категорија:Германска Шлеска
Ортранд (амт)

мини|Поглед кон административен објект во Ортранд

**Ортранд** () — општинска заедница во округот Горен Шпревалд-Лужица, во Бранденбург, Германија. Нејзиното седиште е во Ортранд.

Општинската заедница Ортранд се состои од следниве општини:

# Фрауендорф
# Гроскмелен
# Кропен
# Линденау
# Ортранд
# Тетау

Категорија:Општински заедници во Бранденбург
Поштенски броеви во Србија

**[[Поштенски број|Поштенските броеви]] во [[Србија]]** содржат пет броја. Првите два одговараат на било кој округ; седиштата на окрузите имаат 000 како три последни броеви, додека помалите градови и села немаат последни три бројки. 

Според http://www.posta.rs/AdresniKod/Adresovanje_eng.asp , од 1 јануари 2005 е воведен шестоцифрен поштенски формат.

Србија
Категорија:Списоци за Србија
Категорија:Комуникации во Србија
Ортранд

**Ортранд** () — град во округот Горен Шпревалд-Лужица, во јужен Бранденбург, Германија. Се наоѓа на 24 километри југозападно од Зенфтенберг и 36 километри северно од Дрезден.


Ortrand markt.JPG|Архитектонски споменик во Ортранд
Ortrand bahnhof2.JPG|Железничка пруга во Ортранд
Ortrand, the Kirchgasse, view to the town hall.jpg|Административен објект во Ортранд
Ortrand Lingenthalplatz Gefallenendenkmal.jpg|Меморијален споменик во Ортранд
Naturdenkmal Stieleiche Bahnhofstraße Ortrand 2020-07-04 8.jpg|Даб, заштитен како природен споменик во парохиската градина 
Ortrand pulsnitz1.JPG|Река во Ортранд


## Наводи

Категорија:Горен Шпревалд-Лужица
Категорија:Саксонија (пруска покраина)
Диме Јанкулев Смугрески

**Диме Јанкулев Смугрески** е роден во 1871 година во прилепското село Обршани. Бил учесник во Илинденското востание и селски војвода. Бил член на ТМОРО од 1896 година. Во Илинденското востание предводел селска чета од 40 востаници во одредот на војводата Тодор Христов - Офицерчето. Се истакнал на Битката кај Слива на 13 август 1903 за одбрана на Крушевската Република. Бил убиен на 2 јуни 1906 година.

Категорија:Луѓе од Обршани
Категорија:Македонски револуционери
Категорија:Учесници во Илинденското востание
Црква „Св. Константин и Елена“ - Битола

**Свети Константин и Елена** позната и како **Влашка црква** претставува православен храм  на влашката етничка заедница во Битола. Се наоѓа во населбата Стара Болница.

Црквата била изградена во 1903 година, на местото каде сега се наоѓа Хотелот Епинал. Откако била срушена со цел да се изгради хотелот, во 1969 година била повторно изградена во влашкото маало, на местото каде се наоѓа и денес. Како што се менувале окупаторите во Македонија, така и црквата се прилагодувала на условите, но никогаш не ја загубила својата автономност. Од почетокот на нејзината изградба до 2016 година, црквата секогаш била во сопственост на Комуната на власите од Битола, но потоа потпаднала под јурисдикција на МПЦ-ОА.

## Наводи

Категорија:Цркви во Битола
Бреша

**Бреша** (; ломбардски: *Brèsa*; ) — град и општина во регионот Ломбардија во северна Италија. Се наоѓа во подножјето на Алпите, помеѓу Мела и Навиљо. Тој е втор најголем град во Ломбардија, веднаш зад главниот град Милано. Бреша е позната како „Лавица на Италија“ (*Leonessa d'Italia*) поради десетте дена на популарното востание против Австријците во текот на пролетта во 1849.

Градот е административно седиште на истоимената покраина, една од најголемите во Италија, со околу 1,2 милиони жители. Античкиот град Бриксија (Бреша) бил важен регионален центар од предримско време. Бројни римски и средновековни споменици се зачувани, а меѓу попознатите се наоѓа замокот. Градот е центар на третата најголема индустриска зона во Италија, насочена кон машинската и автомобилската индустрија, како и производителите на огнено оружје. Компаниите обично се мали или средни претпријатија, често во семејна сопственост. Финансискиот сектор е исто така голем работодавец, додека туризмот е доста развиен поради близината на езерата Гарда и Изео, како и Алпите.

Најзначајниот и најзначајниот модерен сликар во историјата на Бреша бил Франческо Филипини основачот на уметничката струја на „Филипинизам“ кој го сметал италијанскиот импресионизам наспроти францускиот импресионизам.

## Меѓународни односи

Во Бразил се наоѓа град наречен Нова Бреша. Името му е доделено од неговите први жители, кои потекнувале од Бреша.

### Збратимени градови

Бреша е збратимен со:

*  Дармштат, Германија *(1991)*
*  Каунас, Литванија
*  Логроњо, Шпанија
*  Толука, Мексико
*  Шенџен, Кина

## Извори


 http://www.newadvent.org/cathen/02760a.htm

## Надворешни врски

* Официјална страница на Универзитетот Бреша
* Католичкиот универзитет Бреша 
* Новости околу Бреша 
* Галерија со слики 

Категорија:Градови во Ломбардија

Категорија:Замоци во Италија
Црква Света Троица (Софија)

*Црквата Света Троица* е христијански храм кој се наоѓа во Софија, Бугарија и е во составот на Романската православна црква.

Црквата била изградена во 1908 година на местото на дотогашното конзулство на Австроунгарија.

Категорија:Цркви во Софија
Категорија:Православни цркви во Бугарија
Категорија:Цркви од 20 век
Софија
Fastweb

**Фаствеб** (итал. Fastweb S.p.A.) — италијанска телекомуникациската компанија која обезбедува фиксни, Broadband Интернет и дигитални ТВ услуги. Fastweb е исто така една од најважните компании во Италија во обезбедување на FTTH врски. Денес Fastweb е целосно во сопственост на швајцарската компанија Swisscom.

Во мај 2007 година, швајцарското телекомуникациско претпријатие Swisscom платиле 3 милијарди евра за 82,4% од акциите на Fastweb. Swisscom потоа го откупил и остатокот од малцинските акционери по правењето на доброволна понуда во септември 2010 година.

## Надворешни врски
*Fastweb 
*Swisscom Italia 
*Kasenna  - Provider of Video on Demand Server Technology

Категорија:Италијански телекомуникациски претпријатија
Категорија:Италијански претпријатија
Категорија:Семрежна телевизија
Категорија:Милано
Лена Стефанова

**Лена Стефанова - Ленуш** (Скопје,  – Скопје, ) била македонски сликар. Таа му припаѓала на времето на почетоците на модернизмот и неговите постимпресионистички тенденции. Нејзини главни теми се пејзажот, мртвата природа, цвеќето, човечката природа, особено портретот и автопортретот. Освен акварелот, овие теми се обработени и претставени во цртеж и маслена техника. Таа била првата македонска современа сликарка.

## Животопис
Стефанова е родена 1913 година во Скопје и уште од најраното детство била наклонета кон сликарството, но интерес покажувала и за другите уметности. Се школувала во престижниот француски колеџ во Скопје и во тој период го посетувала атељето на Олга Бенсон, каде ги стекнала првите знаења и искуства од областа на ликовната уметност. Тогаш ги изработила првите акварели вредни внимание, како и едно масло на кое е претставен мотив од Старата скопска чаршија, со покривите и горниот дел на џамија со минарето.
Член на Друштвото на ликовните уметници на Македонија станала од неговото формирање во 1945 година и учествувала на сите позначајни групни изложби заедно со основоположниците на современата македонска ликовна уметност Личеновски, Мартиновски, Владимирски, Коџоман, Белогаски и други.
Во перидот од 1945 – 1976 година работела како ликовен педагог во Женската гимназија во Скопје, во гимназијата во Велес и во неколку основни училишта. Двапати имала прекин во педагошката дејност и тогаш работела како дизајнер во одделот за килимарство во Институтот за фолклор, потоа како илустратор во весникот „Нова Македонија“ и како слободен уметник. Стефанова никогаш во својот живот немала самостојна изложба. Нејзините две самостојни изложби биле посмртно направени.

Таа била следена од тајните служби, понижувана, омаловажувана и навредувана, настани кои оставиле траги на нејзината личнос и на творештво.
Друштво на ликовните уметници на Македонија. Починала во Скопје во 1991 година.

## Наводи

Категорија:Македонски сликари
Категорија:Луѓе од Скопје
Категорија:Членови на ДЛУМ
Категорија:Починати во Скопје
Сокол Митровски

**Сокол Митровски** — воен аташе и еден од основачите на Факултетот за одбрана во Скопје, кој служел како градоначалник на Општина Ѓорче Петров од редовите на ВМРО-ДПМНЕ во периодот од 2005 до 2017 година. 

## Биографија
Сокол Митровски е роден во скопското село Кучково на 16 март 1948 година. Потекнува од рударско семејство. По завршување на гимназијата „Кочо Рацин“ во Ѓорче Петров, школувањето го продолжил на Воената академија во Белград, а потоа заминал на воен колеџ во Париз. Имал успешна воена, дипломатска и политичка кариера. Денес е генерал во пензија. Тој е еден од основачите на Факултетот за одбрана во Скопје, како и долгогодишен професор на Воената академија. Бил член на Кабинетот и аѓутант на поранешниот претседател Киро Глигоров и на починатиот претседател Борис Трајковски. Во својата богата кариера бил воен аташе во Париз и во Софија.

Тој трипати има победено во трката за градоначалник на Општина Ѓорче Петров. Во 2005 победил како независен кандидат, додека на локалните избори 2009 бил кандидат на владејачката ВМРО-ДПМНЕ. На Локалните избори 2013 победил со тесна разлика пред противкандидатот Александар Наумовски, по прегласувањето во две избирачки мести. Неговата победа била оспорувана од опозициската СДСМ, а против него била поднесена и тужба до Управниот суд за изборни нерегуларности. Негово хоби е ловот.

На 1 ноември 2017 година бил приведен за наводна злоупотреба на службената положба и овластувањата за што добил домашен притвор.

## Наводи

## Надворешни врски
* Биографија 
* Новости за Сокол Митровски 
* Профил на страницата на Општина Ѓорче Петров 
* Интервју за весникот Вечер

Категорија:Живи луѓе
Категорија:Луѓе од Кучково
Категорија:Македонски политичари
Категорија:Политичари од ВМРО-ДПМНЕ
Категорија:Македонски воени лица
Категорија:Градоначалници на Општина Ѓорче Петров
Исламски институт (Софија)

**Вишиот исламски институт** е више училиште за обука на муслимански духовници кој се наоѓа во Софија, Бугарија. Училиштето било основано во 1998 година.

Категорија:Универзитети во Софија
Категорија:Исламот во Софија
Шумарски универзитет (Софија)

**Шумарскиот универзитет** () е универзитет кој се наоѓа во Софија, Бугарија. Универзитетот располага со 6 факултети и 30 катедри.

Главните згради на универзитетот се наоѓаат во Студентски град во близина на Техничкиот универзитет.

Веќе над осумдесет години овој универзитет е единствениот во Бугарија во кој се обезбедува обука во областа на шумарството, дрвната индустрија и уредувањето (денес преименувано во пејзажна архитектура). Во 1990-тите год кругот на научни области на универзитетот се проширил со додавање мна области по екологија, агрономство, ветерина и економско управување.

По усвојувањето на Законот за високото образование во декември 1995 година во универзитетот била воведена тристепената форма на обука со кое завршените студенти се стекнуваат со диплома, магистерски степен и докторатски степен.

Мотото на Универзитетот е: *Со бугарски традиции и европски стандарди во образованието*.

## Надворешни врски

*  Официјална страна
*  Студентски совет 
*  Форум на ЛТУ
*  Каталог на библиотеката 
*  Фен страница на Facebook
*  Фен страница во Google+

Категорија:Универзитети во Софија
Изет Меџити

**Изет Меџити** — македонски политичар, градоначалник на Општина Чаир во периодот од 2005 до 2017 година и актуелен градоначалник. Пратеник, поранешен министер за животна средина. Тој е од редовите на ВРЕДИ.

## Рани години
Изет Меџити е роден на  година во . Средно образование завршил во гимназијата „Зеф Љуш Марку“ од Чаир. Дипломирал на Економскиот Факултет во Скопје, а бил на последипломски студии од областа на јавниот менаџмент. Во периодот 2001-2003 бил професор по економија во СУГС „Арсениј Јовков“. Откако го напуштил професорското место, работел како економски советник во Македонски Пошти до 2005 година.

## Политичка кариера
Меџити бил член на политичката партија ДУИ, како еден од четворицата потпретседатели на партијата, заедно со Теута Арифи, Невзат Бејта и Г'зим Острени. Дополнително, тој бил и член на Централното претседателство на партијата.

Првиот мандат како градоначалник го добил на локалните избори во 2005 година, овие избори биле веднаш по новата територијална организација во 2004 година со што за прв пат Општина Чаир ќе добие Албанец градоначалник. Тој на локалните избори во 2013 година остварил една од најубедливите победи во вториот изборен круг со освоени 70% од гласачките ливчиња.

Во негово време бил поставен споменик на „Скендер-бег“ на општинскиот плоштад.

За време на неговиот втор мандат донел одлука за преименување на четири основни училишта од општината, која е противзаконска. Поради незаконитоста на одлуката на сведителствата кои се издаваат во овие училишта стоеле старите имиња на училиштата.

Тој бил нарачател на промена на знамето и грбот на Општина Чаир во 2010 година.

Во текот на неговиот мандат како градоначалник на Општина Чаир се граделе бројни дивоградби во општината.

Тој бил вмешан во инцидентот од 2011 година кога била урната црквата на Скопско кале, со што се заостриле меѓуверските односи.

На 13 август 2023 година, ја официјализирал својата партија „Демократско Движење“, со која на парламентарните избори во 2024 година, настапиле во коалицијата „Вреди“ предводена од „Беса“, на кои освоиле 107.081 гласови, односно 10.93% од гласовите и освоиле 13 пратенички мандати.

По парламентарните избори во 2024 година, на 23 јуни 2024 година бил избран за министер за животна средина и просторно планирање и прв заменик премиер во владата на Македонија. 

На локалните избори во 2025 година тој бил повторно избран за градоначалник на Општина Чаир. 

## Приватен живот

Меџити се оженил 10 јули 2006 година со сопругата Ава, која работи како педагог во градинка од Чаир. Инаку тој е единствен син во неговото семејство, а има и една сестра. Не е голем љубител на спортот, но активно се занимава со планинарење. Како што тој самиот истакнал, Старата скопска чаршија е неговиот омилен дел од градот.

## Наводи

## Надворешни врски
* Политички и професионален профил на Изет Меџити 
* Фејсбук страницата

Категорија:Македонски Албанци
Категорија:Политичари од ДУИ
Категорија:Градоначалници на Општина Чаир
Категорија:Политичари од Скопје
Категорија:Македонски средношколски професори
Категорија:Пратенички состав 2020-2024
Категорија:Состав на Владата на Република Македонија од јуни 2024
Медицински универзитет (Софија)

**Медицинскиот универзитет**  е универзитет кој се наоѓа во Софија, Бугарија.

Медицинскиот универзитет во Софија е најстарото училиште за високо медицинско образование во Бугарија. До 2013 година, во него се обучувале речиси 4,000 студенти, од кои 800 странски, 121 докторанти, 2237 дипломирани и 23 клинички ординатори.

Од страна на Националната агенција за оценка и акредитација на 27 јули 2006 година бил акредитиран со оценка *многу добар*.

Медицинскиот универзитет е комплексна структура, изградена од 4 факултети, 1 департмент, 1 колеџ, 1 филијалата и 14 универзитетски болници. Како и во повеќето земји од Западна Европа и САД, тој се состои од 2 главни структури - Претклиничка база и Клиничка база. Во нив работат 1969 професори и научни соработници.

## Историја
Софискиот медицински универзитет е најстарата установа за високо медицинско образование во Бугарија. Неговото височество Цар Фердинанд го основал со декрет во 1917 година како медицински факултет при Софискиот универзитет.

М. Русев, А. М. Петров, С. Ватев и П. Ораховац ги подготвиле одделенијата на болницата Александровска за потребите на идните клиники и организирале обука на наставниот кадар. Меѓу првите професори по медицина во Бугарија биле В. Молов, П. Стојанов, Свети Киркович, И. Кипров (прв декан), Р. Х. Кан, Т. Петров, Пашев, А. Теодоров итн. Во 1942 година бил отворен оддел за стоматологија и основачи биле доцент С. Давидов, доцент Г. Стилјанов и професорот А. Станишев.

*1917 година - Неговото височество Фердинанд I донел закон за создавање на Медицинскиот факултет при Софискиот универзитет.
*1918 година - Професор Г. Шишков го извел првото предавање. Темата на предавањето била зоологија.
*1950 година - Бил донесен Указот (бр. 246) на Президиумот на Националното собрание, што резултирало Медицинскиот факултет да стане независен под името Медицинска академија и последователно да се оддели од Софискиот универзитет.
*1954 година - Медицинската академија била преименувана во Висок медицински институт.
*1972 година - Била основана еднообразна медицинска академија, сочинета од сите високи медицински установи во Бугарија.
*1990 година - Била распуштена еднообразната медицинска академија, што резултирало во сите повисоки медицински институти да станат независни.
*1995 година - На 21 мај, Вишиот медицински институт бил преименуван во Медицински универзитет.

## Поврзано
*Универзитетска болница „Александровска“
*Софиски универзитет „Св. Климент Охридски“

## Наводи

## Надворешни врски

*  Службена страница
*  Факултет по забна медицина 
*  Медицински факултет
*  Медицински факултет  (неслужбено мрежно место)
*  Фармацевтски факултет

Категорија:Универзитети во Софија
Теута

мини|Теута
**Теута** била илирска кралица од племето Ардијаи во Илирија,  која владеела  до 228 година. /227 п.н.е. Владеела во III век пред н.е. Таа го наследила својот сопруг Агрон, кој бил еден од најзначајните илирски владетели. Во 229 година пред н.е., таа дошла во судир со Римјаните поради илириските гусарења по Јадранско Море. Повеќе како резултат на внатрешните немири, кралицата Теута била принудена да потпише мир со Римското Царство. Со потпишувањето на мирот, Илирското Кралство ја признало врховната римска власт.

## Наводи

Категорија:Илирски кралици
Руланд (амт)

мини|Поглед кон црквата во Руланд

**Руланд** () — општинска заедница во округот Горен Шпревалд-Лужица, во Бранденбург, Германија. Нејзиното седиште е во Руланд.

Општинската заедница Руланд се состои од следниве општини:

# Гриневалд
# Гутеборн
# Хермсдорф
# Хоенбока
# Руланд
# Шварцбах

Категорија:Општински заедници во Бранденбург
Гриневалд

**Гриневалд** () — општина во округот Горен Шпревалд-Лужица, во јужен Бранденбург, Германија.

## Наводи

Категорија:Горен Шпревалд-Лужица
Категорија:Населени места во Горна Лужица
Категорија:Шлеска (покраина)
Категорија:Долна Шлеска (покраина)
Категорија:Германска Шлеска
Пред да се раздени

"**Пред да се раздени**" (англиска верзија: *If I Could Change The World*) беше песната која ја претставуваше Македонија на Евровизија 2013 во Малме, Шведска. Песната беше снимена од македонско-ромската пејачка Есма Реџепова и македонскиот пејач Влатко Лозаноски. Песната беше компонирана од Дарко Димитров во соработка со Лазар Цветкоски и Симеон Атанасов, додека текстот беше напишан од Магдалена Цветкоска. Песната беше изведена на второто полуфинале на 16 мај 2013 и не влезе во финалето, освојувајќи 16то место со 28 бода.

## Наводи

Категорија:Македонски песни за Евровизија
Карат

мини|десно|200п|Мешунки од рогач
[мини|десно|200п|Семки од [рогач]]
**Карат** (**кт**, **kt**) е единица за маса на драги камења и бисери што изнесува 200 мг.
Денешната уредба за каратот („**метрички карат**“) е усвоена во 1907 г, на IV Генерална конференција за тегови и мерки, а набргу потоа и во многу земји во светот.

Претворено во посекојдневни единици, вредноста на каратот е следнава 
1 карат = 0,2&nbsp;гр = 2&nbsp;·&nbsp;10−4&nbsp;кг

Во минатото, секоја земја имала свој карат и се користел претежно за злато, но од 1570-тите почнал да се користи за изразување на тежината на дијаманти. Поимот „карат“ потекнува од , кој е пак изведен од  (кират), од  (кератион) — мешунка од рогач (*Ceratonia siliqua*), со чии семки се мерела тежината.

Кај дијамантите пак, за беспрекорен се смета камен од барем 100 карати (20&nbsp;гр.)

Каратот како единица за чистота на златото доаѓа од римската мерка „солид“, по која е наречена истоимената монета.

## Поврзано
* Карат (чистота)

## Наводи

Категорија:Единици за маса
Категорија:Накит
Штука (појаснување)

**Штука** може да се однесува на:

* Штука — село во Општина Босилово
* Штука — река во Општина Босилово
* Штука — вид риба
* Штука — друг назив за германскиот бомбардер „Јункерс Ју 87“ (1935-1945)
Црква „Св. Јован Крстител“ - Капиштец

**Свети Јован Крстител** — православна манастирска црква во скопската населба Капиштец. Црквата датира од старо време, но сегашниот објект датира од 1937 година. Во кругот на црквата се наоѓаат и извори на света вода.

## Наводи

## Поврзано
*Капиштец

## Галерија


File:Sv. Jovan od Kapištec (6).JPG|Иконостасот
File:Sv. Jovan od Kapištec (4).JPG|Чешма со света вода
File:Sv. Jovan od Kapištec (16).JPG|Извори на света вода



## Надворешни врски

Капиштец
Категорија:Капиштец
Категорија:Цркви во Скопје
Рударско-геолошки универзитет (Софија)

**Рударско-геолошкиот универзитет Свети Јован Рилски** е универзитет кој се наоѓа во Софија, Бугарија.

Како самостојна образовна институција постои од 1953 година. Научната установа подготвува инженери по геолошки, рударски и електромеханички специјалности, како и сите форми за постдипломски студии. 

Од основањето на универзитетот досега дипломирале над 14.000 инженери во областа на геологијата, рударството, во енергетските ресурси, индустријата, заштитата на животната средина. Меѓу нив има и граѓани од скоро 40 земји од Европа, Азија, Африка и Јужна Америка.

## Надворешни врски

*  Официјална страна
*  Официјална страна на Facebook

Категорија:Универзитети во Софија
Национална академија за театарска и филмска уметност (Софија)

**Национална академија за театарска и филмска уметност „Крсто Сарафов“** (), позната како **НАТФИЗ** — универзитетска академија која се наоѓа во Софија, Бугарија. До 1995 година академијата го носела името @Виш институт за театарска уметност# и била позната како ВИТИЗ. Денес е наречена по истакнатиот глумец од Пиринска Македонија, Крсто Сарафов (1876-1652).

На академијата годишно се запишуваат околу 120 нови студенти (вклучувајќи ги и 20 странски студенти). Универзитетот се наоѓа во строгиот центар на градот а располага со свои домови за студентите во Студентски град.

## Наводи

## Надворешни врски
* Официјална страна 
* Facebook профил 

Категорија:Универзитети во Софија
Категорија:Филмски академии
Голема шлука

**Големата шлука** (*Gallinago media*) е мала крајбрежна птица од родот *Gallinago*.  Големите шлуки се размножуваат во мочуриштата и влажните ливади со ниска растителност во североисточна Европа, како и севрозападна Русија. Тие се птици преселници кои зимата ја поминуваат во Африка. Ги среќаваме и во Македонија. Европската популација на овие птици е во голем пад.

## Опис
Големата шлука е долга од 27 до 29 см, со распон на крилјата  42-46 см и тежина  150-260 g. Перјето во основа е светлокафено со бели линии на крилата, а од клунот кон очите и грбот се протегаат темни линии. 
Овие птици се познати по нивниот брз и издржлив лет. Забележано е дека можат да летаат до 97 километри на час, без некоја особена помош од ветрот. Исто така, може да летаат непрестајно 48 часа, а поминуваат преку 6 760 километри при преселбата. Крилата не им се особено аеродинамични,  без зашилени краеви, и вообичаено не сопираат да јадат иако имаат можности. За тоа време ги користат резервите од масти. 
## Размножување
Во сезоната на парење, мажјакот го започнува своето додворување во самрак правејќи сложени фигури. Стои исправено со накострешени пердуви на градите и раширена опашка. Или скока во воздух и произведува различни звуци како тропкање, кликање, свиркање, џагорење.
Големата шлука гнездото го прави на добро скриено место, на земја. Несат 3-4 јајца. 
## Исхрана
Овие птици пасат во меката кал, избирајќи ја храната што им е на дофат. Тие главно јадат инсекти и  дождовни црви, а повремено и растенија. Многу тешко се забележуваат во својата животна средина, со своите бои се камуфлирани и претопени во околината. Кога ќе се исплашат, летаат прилично подалеку додека повторно не навлезат во растителноста.
## Статус
На големите шлуки се однесува Договорот за заштита на африканско-евроазиските миграторни водни птици.
## Наводи

## Надворешни врски
* ARKive  Фотографии.
* Great Snipe 
* Biology Letters 

Категорија:Мочварки
Категорија:Птици на Македонија
BNP Paribas Fortis

**BNP Paribas Fortis** е комерцијалното име на Фортис банката, меѓународна банка со фокус во Белгија. Денес 75% од акциите на банката му припаѓаат на BNP Paribas.

Судската одлука изречена, на 12 декември 2008 година, сопственост да биде резултат на нелегитимна акција, продажбата е направена контингент со акционерско одобрување. На 11 февруари 2009, состанокот на акционерите одбил да ја одобри продажбата, но по некои промени кој биле направени дополнително во договорот дошло до повторни преговори со BNP Paribas, што завршило со продажба која била одобрена од страна на акционерите на 28 април (Гент) и 29 (Утрехт), а завршилa на 12 мај.

## Надворешни врски
* French language site 
* Dutch language site 
* International site
* Corporate & Public Bank, Belgium
* Portal for medium-sized companies, large corporates, public companies & financial institutions 

Категорија:Банки во Белгија
Категорија:BNP Paribas
Постпанк

**Постпанк** (погрешно: *пост-панк*) — жанр во рок-музиката што произлегол од избувнувањето на панкот во 1970-те години со кој често се поврзува, но вообичаено е посложен и повеќе експериментален. Следствено, постпанкот е важен за појавата на алтернативниот рок што се појавува во 1980-те. Многу од познатите групи во алтернативниот рок истакнале дека постпанкот извршил големо влијание врз нив.

На самиот постпанк огромно влијание има извршено музичката сцена од Германија со познатите групи како Kraftwerk и Tangerine Dream. Германската музичка сцена била препознатлива по својот експериментален карактер како и по употребата на електронски инструменти во класична рок-средина. Под ова влијание, постпанкот се развивал во правец со побавно и посмирено темпо од тоа на панкот. Исто така, самите текстови на песните се помалку радикални и спорни, иако сепак ги одразуваат општествените проблеми од тоа време.

Доаѓањето на Маргарет Тачер за премиер во Велика Британија во 1979, како и на Роналд Реган за претседател на САД во 1980 со нивните конзервативни политики предизвикуваат значајни и понекогаш бурни промени во овие две општества. Тоа ги вдахнало групите од постпанкот да прават музика со која ќе ги опишат овие промени. Во средината на 1980-те години постпанкот се развива во неколку оддвоени правци. Некои од нив продолжуваат со класичниот рок-шаблон со гитари и тапани, други пак ја отфрлаат традицијата и продолжуваат со комплетно електронска музика без гитари. Самиот развиток на технологијата довел до поголема пристапност на електронските инструменти (синтисајзери и семплери) што придонело за нивна поголема употреба од страна на музичарите. Други бендови пак ги спојувале афроамериканските музички правци (рапот) со рок-музика. Како резултат на ова се појавиле бендови како Бисти Бојс. Некои пак се навратиле на фолк музиката од 1960-те години под влијание на Боб Дилан и како резултат настанале бендови од типот на R.E.M. Пост панкот извршил и големо влијание на музика која ќе стане популарна во 1990-те години, особено на гранџот и бендовите од типот на Nirvana и Pearl Jam.

Попознати музичари и групи се: Joy Division, Talking Heads, Gary Numan, Killing Joke, Echo & the Bunnymen, The Replacements, Swans, Sonic Youth и R.E.M.

## Наводи

## Надворешни врски
* Постпанк на Allmusic
* Постпанк есеи и музички примери од Џулијан Коуп

Категорија:Пост-панк
Категорија:Жанрови на панк
Елба-Елстер

мини|Железничката станица Херцберг
**Елба-Елстер** () — округ во јужниот дел на сојузната покраина Бранденбург, Германија. Соседни окрузи се Телтов-Флеминг, Даме-Шпревалд, Горен Шпревалд-Лужица, Мајсен, Северна Саксонија и Витенберг.

## Историја

Округот бил основан во 1993 со спојување на поранешните окрузи Финстервалде, Бад Либенверда и Херцберг.

## Географија

Округот е именуван по двете реки, реката Елба која ја создава западната граница со Саксонија и реката Шварце Елстер која е притока на Елба и тече низ округот. Округот е дел од историската област Лужица. Мочуриштата долж Шварце Елстер се станишта на неколку ретки животни, како модроврани, дабари и видри.

## Грб

## Градови и општини

## Наводи

## Надворешни врски

* Официјална страница 
* Туристичка страница
Требиц

**Требиц** може да се однесува на следниве места:

*Требиц, село во Саксонија-Анхалт, Германија
*Требиц, општина во Бранденбург, Германија
Серија А 2012-2013

**Сезоната 2012-13 во Серија А**(позната и како Серија А ТИМ од спонзорски причини) беше 81 сезона од нејзиното основање. Таа започна на 25 август 2012 година и заврши на 19 мај 2013. Јувентус ја одбранил титулата шампион од претходната година.

Вкупно 20 екипи учествуваа во лигата, вклучувајќи ги 17-те тимови од сезоната 2011-12 и трите промовирани клубови од Серија Б. Како и во претходните години, Најк обезбедил официјална топка за сите натпревари, со новиот Најк Максим Серија А модел кој се користел во текот на сезоната за сите натпревари.

## Настани
Во сезоната 2012-13 доаѓа до враќање на Пескара, Торино и Сампдорија, кои избориле промоција во Серија А по деветнаесет години, три, и една година соодветно. Исто така, Каљари ја одигра својата прва сезона не настапувајчи на стадионот Сант'Елија по повеќе од 40 години, поради неговото затворање заради безбедносни прашања; како замена, тимот се согласи да се реновира Stadio Is Arenas кој се наоѓа во квартот Сант'Елена, со цел да го користи како свое домашно место за оваа сезона (Каљари има тековни планови да изгради сопствен бренд-нов стадион во следните неколку години). Натпреварите беа презентирани на 26 јули во едночасовен телевизиски пренос.

## Тимови
### Стадиони и локации

### Личности и спонзори

## Завршна табела




#### Пласман
*  **Јувентус** Шампион на Италија 2012-2013 и обезбедува учество во групната фаза од УЕФА Лига на шампиони 2013-2014.
*  **Наполи** се квалификува за групната фаза на УЕФА Лига на шампиони 2013-2014, **Милан** во квалификациите за ЛШ.
*  **Лацио** се квалификува за фазата по групи во Лига Европа наредната сезона, **Фјорентина** се квалификува за плеј-оф фазата во Лига Европа, а **Удинезе** се квалификува за третата рунда на квалификации.
*  **Пескара**, **Сиена** и **Палермо** испаднаа во Серија Б 2013-2014.

### Шампионскиот тим

## Список на стрелци

## Надворешни врски
* Серија А 2012-13

## Наводи

2012-2013
Карпеста ластовичка

**Карпестата ластовичка** (*Ptyonoprogne rupestris*) е мала врапчевидна птица.  Се размножува на планините во јужна Европа, северозападна Африка и јужна Азија. Ја има и во Македонија.

## Опис

Карпестата ластовичка е долга од 13-15 см со распон на крилјата од 32-34 см, и просечно тежи околу 23 гр.
Има пепелаво-кафеав горен и посветол долен дел, и има пошироко тело, крилја и опашка за разлика од другите европски ластовички. Опашката им е кратка, квадратна со различни бели шари на пердувите. Делот под крилјата и опашката им е најчесто црн, а нозете кафеаво-розови. Половите се слични меѓусебе, но младите имаат светложолто-кафеави завршетоци на предувите на главата, крилјата и горниот дел. 
Летот на оваа ластовичка е прилично бавен за овој вид птици. Оваа ластовичка често лета прилично високо. Звуците кои ги испушта се кратко и високо *пли*, *пииех* и *тсхир*, и потсетуваат на звуците на градската ластовичка.

## Распространетост и живеалиште

Карпестата ластовичка се размножува на планините во Пиринејскиот Полуостров, од северозападна Африка па сè до јужна Европа, Персискиот Залив и Хималаите и во југозападна и североисточна Кина.

## Поведение

### Размножување

Карпестата ластовичка се размножува на суви, топли и засолнети карпи во планинските предели со карпи и пештери. Овие ластовички се размножуваат во единечни гнезда или во колонии со околу 10 гнезда. Гнездата се оддалечени едно од друго околу 30 м и секој од родителите се однесува многу заштитнички и агресивно си го брани гнездото од другите ластовички и птици. 
Гнездењето се прави во периодот од мај до август, и најчесто имаат две легла. Гнездото се гради од страна на двата родитела, и е во форма на полуотворена шолја направена од кал и мек материјал како предуви или сува трева. За изградбата на гнездото се потребни од 1-2 недели и се употребува повеќепати. Се несат од 2 до 5 бели јајца со кафеавкасти дамки. Јајцата се со просечни димензии 20.2 x 14.0 см, и тежат околу 2.08гр. Инкубацијата трае 13-17 дена.

### Исхрана

Оваа ластовичка се храни најчесто со инсекти кои ги фаќа во лет, иако понекогаш јаде и инсекти од камења, земја или вода. За разлика од другите видови овој вид се храни во близина на нивното место за размножување.

## Наводи

## Користена литература
* 
* 
* 
* 
* 
* 
* 
*  
* 

## Надворешни врски
* Ageing and sexing (PDF; 2.8 MB) by Javier Blasco-Zumeta & Gerd-Michael Heinze

Категорија:Птици
Категорија:Птици на Македонија
Категорија:Ластовици
Блатна тринга

**Блатната тринга** () е мала крајбрежна птица од семејството на мочварките (), родот на трингите (), која се размножува на отворени тревнати површини, во степите и тајгите од источна Европа до Средна Азија. Се среќава и во Македонија.

## Опис
Блатната тринга наликува на малата елегантна златнонога тринга, има долг прав клун и многу долги жолтеникави нозе. Во сезона на парење има сивкавокафени перја на грбот кои се посветли преку зима, а стомакот е светол со кафеникави точки на градите и вратот. Долга е  22 до 26 см има распон на крилјата 55 – 59 см и тежи од 45 до 120 г.

Блатната тринга е птица преселница, повеќето од нив зимуваат во Африка и Индија, а помалку во југоисточна Азија и Австралија. Претпочитаат слатководни езера и мочуришта и може да се видат сами или во помали јата. 
Се хранат со инсекти кои ги наоѓаат во калта или со други мали безрбетници.
Договорот за заштита на африканско-евроазиските миграторни водни птици се однесува и на блатната тринга.

## Наводи

*Hayman, Peter; Marchant, John & Prater, Tony (1986): *Shorebirds: an identification guide to the waders of the world*. Houghton Mifflin, Boston. ISBN 0-395-60237-8
*Pereira, Sérgio Luiz & Baker, Alan J. (2005): Multiple Gene Evidence for Parallel Evolution and Retention of Ancestral Morphological States in the Shanks (Charadriiformes: Scolopacidae). *[[Condor (journal)|Condor]]* **107**(3): 514–526. DOI: 10.1650/0010-5422(2005)107[0514:MGEFPE]2.0.CO;2 HTML abstract

## Надворешни врски
* Marsh Sandpiper videos, photos & sounds  on the Internet Bird Collection
* Marsh Sandpiper - Species text in The Atlas of Southern African Birds.
* Avibase

Категорија:Мочварки
Категорија:Тринги
Категорија:Птици на Македонија
Блатен свиркач

**Блатниот свиркач** или **плоскоклуна пескарка** () — мала крајбрежна птица. Се среќава и во  Македонија.

## Опис
Блатниот свиркач е мала птица, сосема малку помала од обичниот свиркач, но со подолг и поправ клун и покуси нозе. Возрасните птици во сезоната на парење имаат украсен грб со темносиви пердуви и бели долни делови со црнкасти белези на градите. Има светла круна и линија кај окото. 
Во зима, тие се светлосиви одозгора и бели одоздола. 
## Распространетост и поведение
Блатниот свиркач е типична птица преселница, поминувајќи го периодот на неразмножување во областа од источна Африка, преку јужна и југоисточна Азија до Австралија. Формира големи јата и со други птици, особено со обичниот свиркач. 
Оваа птица се размножува во влажните мочуришта на арктичка северна Европа и Сибир. Кога се додворува мажјакот изведува разни летови. Гнездото го сместуваат на земја и несат 4 јајца.
Се хранат пасејќи во меката кал на брегот претежно со инсекти и безрбетници.
Договорот за заштита на африканско-евроазиските миграторни птици се однесува и на блатниот свиркач.

## Наводи

*Thomas, Gavin H.; Wills, Matthew A. & Székely, Tamás (2004): A supertree approach to shorebird phylogeny. *[[BMC journals|BMC Evol. Biol.]]* **4**: 28.  PMID 15329156 PDF fulltext  Supplementary Material

## Надворешни врски
* Oiseaux Photos

Категорија:Пескарки
Категорија:Птици на Македонија
Родословие на старогрчките богови

*Олимписките богови во стеблото се дадени со задебелени букви.
*Во зелени полиња се титаните.

## Белешки

## Надворешни врски

Категорија:Старогрчка митологија
Грчки пантеон
Национална музичка академија (Софија)

**Националната музичка академија „Професор Панчо Владигеров“** позната како **Бугарска државна конзерваторија** е државен факултет кој се наоѓа во Софија, Бугарија.

Академијата била основана со кралски декрет № 145, објавен во „Службен весник“ од 21 јули 1921 година. Подоцна се нарекувала Бугарска државна конзерваторија а денешното име го добила на 2 март 1995 година.

Академијата е сместена во две наставни згради. На академијата се изучува 30 специјалности кои се поделени на три факултети.

## Надворешни врски
*  Официјална страна
* Лого

Категорија:Универзитети во Софија
Нов Бугарски универзитет

**Нов Бугарски универзитет** познат како **НБУ** е приватен универзитет чие главно седиште се наоѓа во Софија, Бугарија.

Иницијатор на идејата за Нов Бугарски универзитет бил професорот Богдан Богданов. Универзитетот е основан на 18 септември 1991 година со одлука на Седмото Големо Народно Собрание. Во 2001 и 2005 година НБУ добил институционална акредитација од Националната агенција за оценување и акредитација. Во 2004 година Универзитетот бил акредитиран и од The ​​Open University во Велика Британија.

Универзитетот располага со сопствена библиотека и сопствено издаваштво. Во Нов Бугарски универзитет се обучуваат годишно околу 12.000 студенти во 37 дипломски, 69 магистерски и 26 докторски програми.

Образовната филозофија се заснова на либералната идеја за образование. Мисијата на Новиот Бугарски универзитет е:

* да биде ориентирана кон своите ученици како автономна академска институција за изградба на претприемнички личности одговорни за сопствениот развој.
* да биде средина за развој на општествено ангажирани личности, подготвени за живот во услови на демократија, граѓанско општество, пазарни односи, европско и светско интегрирање.
* да биде либерална академска институција, основана на врската помеѓу образованието, истражувањето и претпријатие.
* да обезбедува дисциплинирано стручно образование, засновано на истражувања со практиката.

Од 2012 година НБУ започнал да издава каталог на најдобри студенти, чија цел е да ги претстави соодветните кандидати со високи академски и креативни успеси пред бизнис секторот во Бугарија и странство.

Мотото на универзитетот е „*Ne varietatem timeamus*“ - „*Да не се плашиме од различноста*“.

## Надворешни врски
*  Официјална страница
*  Форум на НБУ 
*  За НБУ на страницата на Богдан Богданов
*  Каталог на најдобрите студенти на НБУ (PDF формат) 

Категорија:Универзитети во Софија
Сексот и градот 2

** Сексот и градот 2** (англиски: *Sex and the City 2*)  е американски филм (романтична комедија) од 2010 година, продолжение на првиот дел „Сексот и градот“ од 2008 година, снимен според истоимената серија во производство на телевизискиот канал „ХБО“. Соавтор, продуцент и режисер на филмот е Мајкл Патрик Кинг. Филмот за првпат бил прикажан во киносалите во САД на 27 мај 2010 година, а на 28 мај во Обединетото Кралство. ДВД изданието во Обединетото Кралство било пуштено во продажба на 28 ноември 2010 година. Во филмот играат: Сара Џесика Паркер, Ким Катрал, Кристин Дејвис, Синтија Никсон и Крис Нот. Кратко појавување во филмот имаат и Лајза Минели, Мајли Сајрус, Тим Ган, Рон Вајт, Омид Џалили и Пенелопе Круз, како познатите глумци на Бродвеј, Норм Луис, Кели О' Хара и Рајан Силвермен.

## Дејствие
Филмот започнува со средбата на Кери, Саманта, Шарлот и Миранда која всушност е потсетување на Кери и враќање во времето кога таа за првпат дошла во Њујорк во 1988 г,. потоа во 1987 се запознала со Шарлот, во 1988 со Миранда и во 1989 г. со Саманта.

Сите од нив се мажени освен Саманта која има 52 години и прима хормонски терапии за да го одржи нејзиниот сексуален нагон а во меѓувреме влегува во менопауза. Четирите пријателки се наоѓаат на свадбата на Стенфорд, каде Кери е „кум“. Миранда дава отказ на работа бидејќи новиот раководител не ја почитува. Двете деца на Шарлот се напорни а таа е загрижена дека на Хари му се допаѓа новата згодна ирска дадилка на децата, Ерин. Бракот на Кери и Ѕверката е посталожен и покрај нивните различни замисли како да го поминуваат слободното време. За годишнината од бракот Кери му подарува стар ролекс рачен часовник на кој има изгравирано романтична порака, а на нејзина вчудовиденост, Ѕверката купува нов телевизор што го сместил во спалната соба за да можат да гледаат стари филмови заедно, нешто во кое уживаа во хотелската соба по свадбата на Стенфорд. Кери останува разочарана бидејќи се надеваше дека ќе добие накит.

## Наводи

Категорија:Сексот и градот
Категорија:Филмови со Сара Џесика Паркер
Категорија:Филмови со Лајза Минели
Категорија:Филмови со Мајли Сајрус
Категорија:Филмови со Пенелопе Круз
Категорија:Филмови од 2010 година
Категорија:Американски филмови
Категорија:Филмови на англиски јазик
Категорија:Филмски комедии
Национална спортска академија (Софија)

**Националната спортска академија „Васил Левски“** позната како **НСА** претставува универзитетска академија која се наоѓа во Софија, Бугарија.

Универзитетот бил основан во 1942 година.

Категорија:Универзитети во Софија
Пешна

мини|346x346пкс|Поглед од внатрешноста.
**Пешна** — пештера во Македонија, која е прогласена за споменик на културата.

## Опис
Пештерата Пешна се наоѓа на шест километри од Македонски Брод. Според спелеолозите, Пешна е пештера со најголем отвор на Балканот - висината на отворот изнесува 40 метри, а широчината 56 метри. Должината на пештерата е 124 метри. Во пештерата се гнездат ластовици, а во неа живеат и лилјаци. За убавината на пештерата зборува тоа што „Њујорк тајмс“ ја споредил со „Helms Deep“ од „Господарот на прстените“.

Од крајниот северен дел на пештерата, по силни дождови и топење на снегот избива силен вруток, кој во сушните периоди од годината наполно пресушува. Според месното население, водата понира од селото Крапа, кое се наоѓа на повисока надморска височина, а која формира неколку езерца и водопади во „најголемиот пештерски систем кај нас“, за кој се претпоставува дека е долг дури десет километри.

На влезниот дел на пештерата постои средновековна тврдина и остатоци од воденица. Остатоците од тврдината во пештерата се доведуваат во врска со месноста „Девини кули“ која се гледа од внатрешноста на пештерата. Според локалните легенди, на двете тврдини живееле сестрите на Крале Марко. Пешна е регистрирана како наоѓалиште од доцноантичкиот период во Македонија. Пред влезот на самата пештера е откриена античка гробница со свод од тули.

## Наводи

## Надворешни врски

Категорија:Пештери во Македонија
Систем на равенки

**Истовремени равенки** и **системи на равенки** се конечни множества на равенки за кои се бара заедничко решение. Се делат на истите видови како обичните единечни равенки:

* систем на линеарни равенки
* систем на полиномни равенки
* систем на обични диференцијални равенки
* систем на делумни диференцијални равенки

## Поврзано
* Равенка
* Елементарна алгебра
* Нелинеарен систем

Категорија:Равенки
Херцберг (Елстер)

**Херцберг (Елстер)** () — град и административно седиште на округот Елба-Елстер, во сојузната покраина Бранденбург, Германија.

## Збратимени градови

Херцберг (Елстер) е збратимен со следниве градови:

*  Бидинген, Германија
*  Швјебоѓин, Полска
*  Диксон, САД
*  Зост, Германија


Herzberg Elster.JPG|Градското собрание
Markt Herzberg Elster.JPG|Плоштад
HerzbergWundersteinR.jpg|„Чудотворниот камен“
Kurhaus Herzberg.JPG|
BfHerzbergWestMorgen.jpg|Железничка станица
Herzberg Schwengelpumpe.jpg|Пумпа


## Наводи

## Надворешни врски

* Официјална страница 

Категорија:Елба-Елстер
Категорија:Саксонија (пруска покраина)